1. számú melléklet 
a ……/2009. számú Képv. test. határozathoz
ELLÁTÁSI SZERZŐDÉS

A szociális alapszolgáltatás keretébe tartozó jelzőrendszeres házi segítségnyújtás biztosítására (tervezet)

amely létrejött egyrészről

Kiskőrös Város Önkormányzata (képviseli: Domonyi László polgármester)  6200 Kiskőrös, Petőfi tér 1. (a továbbiakban: Önkormányzat), 
másrészről

Magyarországi Baptista Egyház (képviseli: Opauszki György) 1068 Budapest, Benczúr u.31. (továbbiakban: Egyház)

között a szociális igazgatásról és szociális ellátásokról szóló 1993. évi III. törvény (a továbbiakban: Szt.) 121.§ (1) - (2) bekezdései, valamint Kiskőrös Város Képviselő-testületének 2009. június . napján kelt       /2009. Képv. test. határozata alapján az alábbiak szerint:

1. Kiskőrös Város Önkormányzata - a Szociális Törvény 65.§-ban, valamint az 1/2000 (I.7.) SzCsM rendelet 28.§-29.§-aiban meghatározott személyes gondoskodást nyújtó, jelzőrendszeres házi segítségnyújtás szociális alapszolgáltatást, mint kötelező önkormányzati feladatot a Magyarországi Baptista Egyház fenntartásában működő Filadelfia Segítő Szolgálaton (6200 Kiskőrös, Szűcs J. u. 8.) keresztül, ellátási szerződés útján biztosítja. 

2. A Fővárosi Bíróság a Pk.63364/1990/1. számú, 1990.07.03. napján kelt határozatával a Magyarországi Baptista Egyházat társadalmi szervezetként nyilvántartásba vette

3. Az Egyház fenntartásában működő Filadelfia Segítő Szolgálat működését …………….. Jegyzője 200.   hó … nap kelt, számú határozattal határozatlan időre engedélyezte. A szociális szolgáltató ágazati azonosítója:………., Ellátásban részesülők száma:………………..
4. Az Egyház a jelen szerződés aláírásával kijelenti, hogy a szerződésben meghatározott, általa nyújtott szociális alapszolgáltatás keretében végzett jelzőrendszeres házi segítségnyújtásra vonatkozó jogszabályokat, szakmai követelményeket, a nyilvántartási kötelezettségek, adatvédelem és adatkezelés szabályait ismeri, azokat betartja és betartatja. Vállalja hogy a jelzőrendszeres házi segítségnyújtást érvényes működési engedély birtokában, az abban foglaltak alapján, a hatályos szakmai jogszabályi előírásoknak és szakmai-módszertani követelményeknek megfelelően, továbbá az általa elkészített szakmai program alapján biztosítja Kiskőrös Város Közigazgatási területén.
5. Az Egyház a jelzőrendszeres házi segítségnyújtáshoz szükséges tárgyi, szakmai, működési és személyi feltételek biztosításáról maga gondoskodik, az ezekkel kapcsolatban felmerülő költségek az Egyházat terhelik.
6. A szerződő felek megállapodnak abban, hogy az 1.pont szerinti szociális szolgáltatás működéséhez a normatív állami hozzájárulás - vonatkozó jogszabályok szerinti – igénylése és az azzal történő elszámolás az ellátást biztosító Egyház hatáskörébe tartozik.
7. Az Egyház által nyújtott szolgáltatásért az Önkormányzatot pénzbeli támogatási kötelezettség nem terheli
8. Az Egyház a jelzőrendszeres házi segítségnyújtás intézményi térítési díját - az Szt-ben, valamint a 29/1993. (VII.29.) Kormányrendeletben foglalt előírások figyelembe vételével –  állapítja meg. A megállapított intézményi térítési díjról írásban értesíti az Önkormányzatot.
9. Az Egyház évente a Szt. által meghatározott rendszerességgel jogosult a térítési díj felülvizsgálatára.
10. A szolgáltatásért fizetendő személyi térítési díj csökkentése, elengedése az Egyház által meghatározott módon, a jogszabályi előírások figyelembe vételével történik.
11. A térítési díj az Egyház, mint fenntartó saját bevételét képezi, melyet a fenti tevékenységéhez szabadon használhat fel.

12. Az Egyház a jelen szerződés alapján végzett tevékenységéről minden naptári év március 31. napjáig köteles írásbeli beszámolót készíteni és azt az Önkormányzatnak megküldeni.

13. Az Egyház kötelezettséget vállal arra, hogy a külön jogszabályban meghatározott adatszolgáltatási kötelezettséget az előírásoknak megfelelően teljesíti, a statisztikai adatgyűjtéshez szükséges adatokat az illetékes szervek rendelkezésére bocsátja. Az Egyház az általa közölt adatok valódiságáért felelősséget vállal.
14. Az Önkormányzat az Egyháztól a feladatellátással kapcsolatban bármikor tájékoztatást kérhet, melyet az Egyház 15 munkanapon belül írásban köteles megadni.
15. Az Egyház vállalja, hogy az ellátás igénybevételéről szóló szabályok betartásával kapcsolatban az ellátást igénylő felé a tájékoztatási és értesítési kötelezettségének folyamatosan eleget tesz. 

16. Az Önkormányzat a tevékenység gyakorlásához szükséges szakmai segítségnyújtással és szakmai információkkal (többek között a jogszabályváltozásokról történő tájékoztatás, pályázati lehetőségekről szóló tájékoztatás, stb.) segíti az Egyházat a feladat ellátásában.
17. Az Egyház az ellátást igénybevevő (és/vagy törvényes képviselője) által, az ellátás során felmerülő kifogások orvoslásával kapcsolatban az SzMSz-ben foglaltak szerint jár el.  Amennyiben az ellátásra jogosultnak a panasz kivizsgálásával kapcsolatban további kifogása van, az Egyház az ellátott kérelmére az írásban benyújtott panaszt – az Egyház állásfoglalásával együtt – 15 napon belül eljuttatja az Önkormányzatnak. Az Önkormányzat a hozzá beérkezett panaszt 30 napon belül kivizsgálja, eredményéről írásban értesíti az ellátottat és az Egyházat.
18. Az ellátási szerződés határozatlan időre jön létre. 
19. A felek megállapodnak abban, hogy jelen szerződést bármelyik fél jogosult a másik félhez intézett egyoldalú, írásbeli nyilatkozattal, 6 hónapos felmondási idővel felmondani. A felmondási idő alatt az Egyház köteles teljes körűen ellátni jelen szerződésből adódó feladatait, ennek elmulasztása esetén köteles az ebből eredő károkat és többletköltségeket az Önkormányzat részére megtéríteni.

20. A Feladat-ellátási szerződés módosítására, illetve megszüntetésére közös megegyezéssel bármikor lehetőség van.  

21. Azonnali hatályú felmondásra a felek bármelyike a másik fél súlyos szerződésszegése esetén jogosult, az alábbi szerint:

a) A felek súlyos szerződésszegést követnek el, amennyiben jelen szerződésből folyó bármely kötelezettségüknek nem tesznek eleget. 

b) Azonnali hatályú felmondásnak csak azt követően van helye, amennyiben a sérelmet szenvedett fél a szerződésszegő magatartás kiküszöbölésére vagy következményeinek elhárítására a szerződésszegő felet előzetesen írásban, megfelelő határidő megjelölésével felszólította és ez a határidő eredménytelenül eltelt. Az azonnali hatályú felmondást írásba kell foglalni és indokolni kell. A sérelmet szenvedett fél a felmondás helyett vagy mellett követelheti a másik fél szerződésszegéséből eredő kára megtérítését is.

22. Jelen szerződésben nem szabályozott kérdésekben a Polgári Törvénykönyvről szóló 1959. évi IV. törvény, a hatályos Szt. és az Szt-hez kapcsolódó jogszabályok rendelkezései az irányadók.

Felek képviselői a jelen szerződést elolvasás és értelmezés után, mint akaratukkal mindenben megegyezőt jóváhagyólag írták alá.

Kiskőrös, 2009.

   _____________________________                          ________________________________

Önkormányzat képviseletében       

      Magyarországi Baptista Egyház képviseletében

(polgármester, jegyző)

